<classify> Taarifa iliyotolewa kwa vyombo vya habari na msemaji wa Chama cha soka Dar es Salaam DRFA Omar Katanga timu ya Sifapolitan itaikaribisha timu ya Ninja, Katika uwanja wa shule ya msingi Kigamboni. Katanga alisema timu ya Inter Milan itacheza dhidi ya timu ya Red Coast katika uwanja wa Mwananyamala.Timu ya Kijitonyama itakipiga dhidi ya Azania Ngano kwenye uwanja wa Kunduchi, huku timu ya Mkunguni ikioneshana ubabe dhidi ya timu ya Magereza kwenye uwanja wa Magereza.Katanga alisema ligi hiyo ya mkoa wa Dar es Salaam inashirikisha timu 32 zilizopangwa katika makundi manne, ambapo kila kundi linaundwa na timu 9, zitakazomenyana kusaka washindi watatu kila kundi watakaoingia kucheza hatua ya pili na washindi watatu wa jumla watakaopatikana, majina yao yatapelekwa Shirikisho la Soka Tanzania TFF kwa ajili ya kushiriki michuano ya Ligi ya Mabingwa wa mikoa.Kamati ya mashindano ya DRFA , imethibitisha kukamilika kwa maandalizi yote ya ligi hiyo,ikiwa ni pamoja na kuzipa kanuni na taratibu klabu zote zinazoshiriki.DRFA ina imani kuwa kama ilivyokuwa katika misimu iliyopita, mashindano hayo yataleta ushindani wa kweli na hatimaye kuwajenga kiuwezo wachezaji watakaojihakikishia kupata nafasi katika klabu zinazoshiriki ligi daraja la kwanza na Ligi Kuu hapo baadaye.  <topic>: MICHEZO 